
I. A szakmai, kulturális és szaknyelvi felkészítés
A szakmai felkészítés célja a finnországi szakképzési rendszer tanulmányozása alap, közép és felsőfokú szinten. A felkészítés segítséget nyújtott a finn szakképzési rendszer szerkezetének áttekintésében, valamint a vendéglátó Sataedu intézmény tevékenységének megismerésében. A szakmai felkészítés során megfogalmazódtak a tanulmányúttal szemben támasztott egyéni követelmények, és célok, melyek segítségével kritériumokat határoztunk meg a finnországi intézményeknél szervezeteknél tett látogatásainkhoz.
A kulturális felkészítés célja a célország és a szűkebb régió történelmi, építészeti, természeti értékeinek, hátterének, az ott élő emberek szokásainak megismerése, információgyűjtés a kevés szabadidő hasznos eltöltéséhez.
A szaknyelvi felkészítésen az angol nyelvű dokumentumok, előadásanyagok, kiadványok, web lapok tanulmányozása során bővítettük a résztvevők szakmai szókincsét.
A felkészítések hozzájárultak a tanulmányút hatékony, sikeres lebonyolításához, a szakmai céljaink eléréséhez, és a kulturális ismereteink is bővültek a célország tekintetében.

II. A szakmai tanulmányút során szerzett tapasztalatok
A  Satakunta Alkalmazott Tudományok Egyetemén (SAMK) tett látogatás során tájékoztatást kaptunk az intézményben történő, integrált vállalkozásoktatásról.
Az intézményben az összes hallgató számára kötelező a vállalkozási ismeretek tanulása, bármilyen képzési területről legyen szó. Ösztönzést jelent a tanulmányokban, hogy a vállalkozás ismeretek tanulása során akár 60 kreditet lehet összegyűjteni, amelyből az első 5-öt az alaptanulmányok elsajátítása során, a második 5 kreditet az üzleti ötlet fejlesztéséért, a harmadik 5 kreditet pedig vállalkozás fejlesztéséért lehet megszerezni. Azok számára, akik választott tárgyként veszik fel későbbi tanulmányaikban a vállalkozási ismereteket, szélesebb körű lehetőségek nyílnak meg.
Az SAMK intézményben működik egy vállalkozás gyorsító szervezet, amely célja az egyéni ötleteket eljuttatni az önálló vállalkozás szintjére, s a vállalkozás kibontakoztatásában tanácsadói, adminisztrációs, pénzügyi-jogi segítséget adni a hallgatók számára.
Az önálló ötletek kibontakoztatásában, a vállalkozói szemlélet kialakításban az egyetem oktatói évről évre sikeres tevékenységet folytatnak, hiszen a kötelező képzési szakaszban résztvevő kb. 1200 hallgatóból 50 köt szerződést a vállalkozás gyorsítóval, majd hozzávetőlegesen 20 hallgató eljut az önálló vállalkozás kialakításáig is. Ezek között, mint megtudtuk számos sikeres, működőképes vállalkozás is született az elmúlt években számítástechnikai, web kereskedés, fényképészet, autóalkatrész kereskedés területén. Természetesen azok, akik a szabadon választott képzési szakaszban a vállalkozási ötlet kifejlesztésén kezdenek dolgozni, diplomamunkájukban is ezt a témát fogják kidolgozni.
Jó ötletnek tartom, hogy a kapcsolat az egyetem és a hallgató között a tanulmányok elvégzése után sem szakad meg, az egyetem tanárai a későbbiekben is segítik mentori tevékenységükkel az üzleti vállalkozást. Arra is van példa, hogy olyanok számára is segítséget nyújtanak, akik nem az egyetemen tanulnak, azonban van egy jó ötletük, amelyet szeretnének egy vállalkozás kialakításához felhasználni.
A képzés vázlatos szerkezete:
· Kötelező alaptanulmányok minden hallgató számára.
Alapismeretek elsajátítása. Fő cél az érdeklődés felkeltése.
· 1. választható kurzus azok számára, akik még nem rendelkeznek konkrét ötlettel. Olyan eszközöket mutatnak meg a tanulóknak, mint az NABC (Need, Approach, Benefits, Competition), és az Üzleti Modell Vászon (Business Modell Canvas). A vállalkozás gyorsítóval kötött szerződéssel fejeződik be a folyamat, és a mentor személyes tanácsaival segíti a vállalkozás fejlesztését.
· 2. választható kurzus azok számára, akik már döntést hoztak egyéni vállalkozás alapításáról. Számukra egyénre szabott mentori segítséget nyújtanak. A vállalkozás gyorsítóval kötött szerződéssel fejeződik be a folyamat, és a hallgatók a tanulmányaik során már működtetik a vállalkozásukat is, melyet folyamatosan fejlesztenek.
A munkahelyi gyakorlattal lehet további 30 kreditet szerezni, a diplomamunka pedig újabb 15 kreditet ér a tanulmányok során.

A vállalkozás gyorsító feladatai:
· A vállalkozó szemléletű tanulók, és a potenciális üzleti ötleteket felismerése.
· Az üzleti ötletek értékelése, és üzleti terveket fejlesztése.
· Egyéni tanulási tervek kialakítása, azok számára, akik új vállalkozást indítanak, és azoknak, akik fejlesztik a már létező vállalkozásukat.
· Az új üzleti lehetőségek értékelése a kihívások és a szükségletek oldaláról.
· A vállalkozói kultúra fejlesztése a felsőoktatásban.

A Sataeduban tett szakmai látogatásunk kapcsolódott a vállalkozás szemléletű képzéshez. A szakmai tanulmányút során a Sataedu három intézményegységében ismerhettük meg a szakképzés és a vállalatok kapcsolatát, valamint az iskolában folytatott vállalkozásközpontú oktatást.
A Sataedu magas színvonalú képzést kínál a Satakunta régióban fiatalok, felnőttek, dolgozók számára. Fiatalok számára több, mint 20-féle szakmát oktatnak, ezen kívül felnőttek szakmai kompetencia fejlesztésében vesznek részt, valamint vállalatok és vállalkozók számára személyre szabott továbbképzéseket bonyolítanak le.
2600 tanulójuk van. A Sataedu 350 szakképzett  dolgozója látja el  a tanulók képzését, különböző szolgáltatásokat biztosítanak, és régiós fejlesztési tevékenységet is folytatnak a megye területének nagy részén.
A Sataedu, azaz a Satakunta Oktatási Szövetség 2010-ben, a régió erős oktatási intézményeinek egyesülésével jött létre. A stabil háttér jó alapot ad a színvonalas, megújuló szakképzéshez. 2015-ben a Sataedu valamennyi tevékenysége DNV (Den Norske Veritas) tanúsítványt kapott.
A Satakunta Oktatási Szövetség hatékonyan alkalmazza a különböző területek multidiszciplináris kompetenciáit és nemzetközi kapcsolatait nemzetköziesítési törekvéseiben. A Sataedunak aktív együttműködési hálózata van, amely tagjai között európai oktatási intézmények is találhatóak, és amelyek lehetővé teszik mobilitások, nemzetközi projektek és on-the-job learning gyakorlatok megvalósítását külföldön. A nemzetköziesítés egy célorientált és látható része a Sataedu működésének és stratégiájának. Az elmúlt 3 évben a Sataedu több mint 150 diák mobilitását valósította meg külföldön, és ugyanennyi diákot fogadott a partnerszervezetektől. Ezen kívül a Sataedunak négy folyamatban lévő  Erasmus+ KA2 projektje van. A Sataedu szakképző intézmény gyakorlati képzési modellje jól illeszkedik a gyorsan változó gazdasági környezethez, a vállalkozások és a cégek számára azonnal alkalmazható munkaerőt biztosít, és az on-the-job learing, valamint a gyakornoki rendszerben kidolgozott nyomon követési és értékelési rendszerrel rendelkeznek. Az iskolai gyakorlati képzés és a vállalatoknál eltöltött gyakorlati idő szervesen összekapcsolódik, ugyanakkor az iskolai oktatók aktív részesei a vállalatoknál eltöltött gyakorlatoknak.
Nakkilában az audio-video, multimédia képzést ismerhettük meg. A vállalkozás centrikus oktatás példájaként a vendéglátók itt is kiemelték a vállalkozás gyorsító szerepét, mely az iskola tanulóinak nyújt segítséget a vállalkozások indításánál, a kezdeti lépéseknél jelentkező akadályok leküzdésében pénzügyi-jogi és adminisztrációs területen. A tanulók az iskolai képzés alatt külső megrendelők számára készítenek filmeket, fényképeket, kiadványokat, ellátnak hangosítási feladatokat. Több sikeres, Finnországban forgatott filmre is láttunk példát, melyek stúdió felvételeit is az iskolában kialakított teremben készítették el, és a filmet népszerűsítő plakátok megtervezésében is közreműködtek az iskola diákjai.
Kokemäkiban több szakterületen folyik szakmai képzés. A látogatás során megtekintetett területek a következők voltak: fémipari, építőipari, gépjármű technikai, vendéglátóipari, és szépészeti egységek.
Mindenhol szembetűnő volt a gyakorlat centrikus, feladatorientált, vállalkozó szemléletű oktatás, melyben a tanulók motiváltsága magas szintű. A gyakorlati képzés többféle modell alapján történik. A tanulók többsége jelenleg az iskolai gyakorlatok mellett a 3 éves képzés alatt összesen 20 hét kötelező on the job learning képzésen vesz részt, melyet vállalatoknál teljesítenek. A szakképzésben tanulók 9%-a választja az inas képzést (gyakornok képzés), melybe 15 éves kor fölött kapcsolódhatnak be. Itt egyéni tanulási terv szerint történik az oktatás a Nemzeti Oktatási Bizottság által kiadott tanterv alapján. A kollektív szerződés szerint bér jár a tanulónak a képzés ideje alatt, és támogatást kapnak az utazási és szállás költségeikhez is. A munkáltatónak az állam visszatéríti ezeket a kiadásokat.
A Sataedu elkezdte a 2+1 képzési modell bevezetését. Ebben a képzési formában a 2 év iskolai képzés után 1 éves gyakornokképzés történik.
Megtudtuk, hogy az iskola oktatói aktív kapcsolatban vannak a vállalatokkal, ahol a tanulók a gyakorlatukat teljesítik. Részletesen kidolgozott értékelési-nyomonkövetési módszereket alkalmaznak a gyakorlat teljesítésének a mérésére, melybe a tanulót is bevonják. Az iskola képzési formái jól illeszkednek a munkaerőpiaci igényekhez. A gyakorlat orientált tanulók számára is vonzó a képzési modell. A tanulók könnyen találnak munkát a bizonyítvány megszerzését követően. A munkaerőhiánnyal küzdő gazdasági területek számára is megoldást jelentenek az iskola képzési modelljei. 


III. A szakmai tanulmányút szervezése

A kiutazást BMKIK és a Sataedu közösen szervezték meg.  A finnországi tanulmányútra repülőgéppel jutottunk ki, majd a relatíve nagy távolságok miatt a helyi közlekedést bérelt autókkal oldottuk meg. A BMKIK a kiutazók számára az út teljes időtartamára betegség és balesetbiztosítást kötött. Az utazás, a szállás és ellátás költségét a projekt költségvetésének terhére a BMKIK fizette ki, ezzel a kiutazó csoportnak nem volt semmilyen teendője, ami kényelmessé tette a kint tartózkodást. A szabadidős programok során felmerülő költségeket a kiutazók fizették egyénileg.
A szállást két, megfelelő színvonalú hotelban foglalta a küldő intézmény. A Poriban lévő hotel legfontosabb előnyeként említendő a központi elhelyezkedése, és a saját parkolója, ahol a bérelt autókat biztonságosan el tudtuk helyezni.
A szakmai út megszervezése magas színvonalon történt, mindent a várakozásoknak megfelelően szervezett meg a BMKIK. A gondos szervezés eredményeképpen minden esetben sikerült pontosan tartani a menetrendeket, és a programokat.
A fogadóintézmény, a Sataedu munkatársai gondoskodtak a projekt céljaihoz illeszkedő szakmai programokról, előadásokról, intézménylátogatásokról, és munkatársuk minden esetben kísérte a csoportot a szakmai programokra. Véleményem szerint sikerült az elvárásainknak megfelelő, a projekt célokhoz jól illeszkedő programot összeállítaniuk, a meglátogatott intézmények munkatársai pedig előadásaik során törekedtek arra, hogy világos, átfogó képet nyújtsanak tevékenységükről, majd az előadások végén a kérdéseinkre adott válaszokkal segítettek jobban megérteni az általunk tanulmányozott finn szakképzési rendszer minden szegmensét. A Sataedu szakképző intézményről megtudtuk, hogy szoros kapcsolatot ápolnak a régió vállalataival, képzéseik rugalmasak, jól illeszkednek az ipar elvárásaihoz, és a nemzetközi kapcsolatokban rejlő lehetőségeket is magas színvonalon használják ki.
A szakmai program során különösen tetszett számomra a munkanapok végén tartott tapasztalatösszegző megbeszélés, ahol mindenki elmondhatta a tapasztalatait a saját szemszögéből. Azért is volt ez érdekes, mert a viszonylag nagy létszámú szakértői csoport tagjai a hazai szakképzés különböző területeit képviselték, különböző elvárásokkal, célokkal.

IV. A szakmai tanulmányúttal kapcsolatos elvárásai megvalósultak-e?
A tanulmányút legfontosabb célkitűzése az volt, hogy a résztvevők a tájékoztató előadások, szakmai találkozók és intézménylátogatások eredményeként képet kapjanak a finnországi szakképzési rendszer működéséről, finanszírozási modelljéről, szakmai felügyeletének módjáról, valamint a vállalkozóknak és a vállalkozók számára létrejött szervezeteknek a tanulók gyakorlati képzésének megszervezésében ellátott szerepéről.
Középiskola tanárként és nemzetközi projekt koordinátorként többféle módon járult hozzá a tanulmányút a szakmai fejlődésemhez.
· A kiutazás ideje alatt új kapcsolatok jöttek étre, új intézményeket, és azok munkatársai ismerhettem meg. Ezeket a kapcsolatokat folytatni kívánjuk azzal a céllal, hogy  intézményem, a Békéscsabai Központi Szakképző Iskola és Kollégium nemzetközi tevékenységét kibővíthethessük a segítségükkel. Ezek a kapcsolatok hozzájárulnak innovatív ötletek, megoldások cseréjéhez, és a későbbi mobilitások kivitelezéséhez is. 
· Hasznos volt megismerni a különböző intézmények (egyetem, szakképző iskola) vállalkozói szemléletű oktatását. A vállalkozásismeretek gyakorlatközpontú, életszerű, magas tanulói motivációt eredményező oktatásának bevezetése kívánatos lenne a hazai képzésekben is.
· A duális szakképzés hazai bevezetéséhez a külföldi fogadóintézmény munkatársaival folytatott megbeszélések, és a szakképző intézmény bejárása során fontos ismereteket szereztem a vállalatoknál történő gyakorlat nyomonkövetésével, értékelésével kapcsolatban.

V. Javaslat
Szükségesnek látom a hazai szakképzésben a vállalkozói szemlélet, a vállalkozásközpontú oktatás erősítését, az iskolai szakmai gyakorlatok ilyen irányú átalakítását. Ennek érdekében közelebb kell hozni az iskolai gyakorlatokat a vállalatoknál történő termelési és ügyfélközpontú folyamatokhoz. Erre jó példákat láttunk a Sataedu szakképző intézmény tanműhelyeiben. Például a vendéglátó ipari képzések esetében a tanulók segítségével lehet működtetni az iskolák éttermét, büféjét, vagy akár olyan éttermet is ki lehet alakítani, ahol külső fogyasztó vendégeket is lehet fogadni. Az autószerelő képzésben a környék autótulajdonosait lehetne kiszolgálni, a fodrászképzésben is ki lehet alakítani a vállalkozásközpontú oktatást. Ezek a megoldások a tanulók motivációját erősítik, és a munka világába történő belépését is segítik.
Jó ötletnek tartom a szakképzési szolgáltatók részéről szervezett képzésekben megjelenő toborzási képzést, változás képzést, valamint a szakosító képzést. Ezek jelen vannak a hazai szakképzési rendszerben, azonban szerepüket erősíteni kellene a munkaerőpiaci igényekre rugalmasan reagálni képes szakképzési rendszer kialakításában.
A duális szakképzési rendszerben fontos kialakítani a vállalatoknál történő gyakorlat nyomonkövetési és értékelési rendszerét. 

Előadás Nakkilában

Csoportkép Nakkilában

Előadás Poriban

Előadás Kokemäkiban a Sataedu intézményben

Az építőipari tanműhely megtekintése Kokemäkiban

Az autószerelő tanműhely megtekintése Kokemäkiban

Tapasztalatösszegző, záró értekezlet Poriban

Kulturális program Raumában a történelmi belvárosban

1
image3.jpeg
PR = 3

Wm«umw.\m

2015.02.05
B I‘




image4.JPG




image5.JPG
S=N015.02.06

N




image6.JPG




image7.JPG




image8.jpeg




image1.JPG




image2.JPG




